לאורך עונתו היחידה באוניברסיטת אריזונה הציג אייטון יכולת טובה והעמיד ממוצעים מרשימים של 20.1 נקודות ו-11.6 ריבאונדים למשחק, אך קבוצתו הודחה במפתיע כבר בסיבוב הראשון של טורניר אליפות המכללות, על ידי אוניברסיטת באפלו הצנועה. בסיום העונה נבחר אייטון לחמישיית העונה של ליגת המכללות ולשחקן העונה של מחוז Pac-12.
לאחר הדחת קבוצתו הודיע אייטון על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA.
קריירת NBA.
בדראפט ה-NBA 2018 נבחר אייטון במקום הראשון על ידי פיניקס סאנס. לאורך עונת הרוקי שלו קלע אייטון 16.3 נקודות ואסף 10.3 ריבאונדים בממוצע למשחק, ב-71 המשחקים בהם שותף. בסיום העונה נבחר לחמישיית הרוקיז של העונה. בתחילת עונת הושעה על ידי ליגת ה-NBA ל-25 משחקים בגין שימוש בחומרים אסורים.
בגר
פיקוק סאן שיין
פולירייזן
ישיבת תושיה תפרח
מגדל וורד
מגדל ווֹרְד (באנגלית: Ward Tower - ווֹרְד טָאוּוֶר) הוא הר נישא ברכס בריטניה שבאנטארקטיקה.
גובהו של ההר 2,760 מטרים מעל פני הים.
ההר ממוקם 6 קילומטרים צפונית מזרחית להר אולדריץ'.
היסטוריה.
שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם אדוארד מ. וורד ( Edward M. Ward), מפקד טייסת VX-6 של צי ארצות הברית במהלך מבצע הקפאה עמוקה I (בין השנים 1955–1956) ומבצע הקפאה עמוקה II (בין השנים 1956–1957).
דראפט ה-NBA 2018
אליפות ברית המועצות בשחמט
אליפות ברית המועצות בשחמט הייתה תחרות שחמט שנערכת מ-1920 עד ל-1991, אחת לשנה-שנתיים. בין האלופים היו 8 אלופי העולם בשחמט ו-4 סגני אלופי העולם. במספר האליפויות הרב ביותר זכו מיכאל בוטביניק ומיכאל טל, 6 פעמים כל אחד.
על פי הרוב האליפות נערכה בשיטת ליגה, רק פעמיים היא נערכה לפי השיטה השווייצרית.
וולבי טולאץ'
גיאוסטרנברגיה
מחוז בעלבכ-הרמל
ממלכת הבסבורג
בית החולים המלכותי צ'לסי
רויאל הוספיטל צ'לסי
ההוספיטל המלכותי צ'לסי
מעון &quot;רויאל הוספיטל צ'לסי&quot;
וולפגנג (מתאבק)
בארי יאנג (באנגלית: Barry Young; נולד ב-3 בדצמבר 1986), הידוע יותר בשם הבמה שלו, וולפגנג הוא מתאבק סקוטי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK. הוא מתגורר באייר, סקוטלנד ומתאבק בנוסף במספר ארגונים עצמאיים בריטים.
קריירת היאבקות מקצועית.
WWE (2016–היום).
ב-15 בדצמבר 2016 פורסם שיאנג יטול חלק תחת שם הבמה וולפגנג בטורניר אליפות בריטניה הראשון של ה-WWE אשר קבע את אלוף בריטניה הראשון של ה-WWE ב-14 וב-15 בינואר 2017. בסיבוב הראשון ניצח את טייסון טי בון, לאחר מכן ברבע הגמר ניצח את טרנט סבן, אך הודח בשלב חצי הגמר על ידי טיילר בייט.
ב-13 בספטמבר 2017 בתוכנית NXT וולפגנג התאבק נגד אלוף בריטניה, פיט דאן, אך בקרב זה וולפגנג הפסיד. לאחר הקרב, וולפגנג הותקף על ידי חברי קבוצת The Undisputed Era (אדם קול, בובי פיש וקייל אוריילי). תקיפה זו נגמרה בכך שטרנט סבן וטיילר בייט הגיעו לעזור לו. ב-19 ביוני במסגרת היום השני של טורניר אליפות בריטניה, וולפגנג התחרה נגד אדם קול בקרב על אליפות צפון אמריקה, אך וולפגנג לא הצליח לזכות בתואר זה. ב-24 באוקטובר, וולפגנג נוצח על ידי טיילר בייט במסגרת הקרב המרכזי של הפרק השני של התוכנית NXT UK. שבוע לאחר מכן, וולפגנג הפך לדמות הרעה לאחר שהפסיד בקרב למארק אנדרוז ותוך כדי הוא הצטרף לשורות האחים קופי. ב-7 בנובמבר, וולפגנג והאחים קופי ניצחו את אשטון סמית', פלאש מורגן וובסטר ומארק אנדרוז. שבוע לאחר מכן, הוא ניצח בקרב יחידים את אשטון סמית'. ב-5 בדצמבר, וולפגנג נוצח על ידי טראוויס בנקס במסגרת הקרב המרכזי של התוכנית. ב-12 בדצמבר, וולפגנג ומארק קופי ניצחו בקרב זוגות את אשטון סמית' וליגרו. ב-2 בינואר 2019, וולפגנג ומארק קופי הפסידו למאסטש מאונטיין (טרנט סבן וטיילר בייט). ב-13 בפברואר, וולפגנג הפסיד לפיט דאן. ב-15 במאי, וולפגנג הפסיד לדייב מסטיף בקרב העפלה לקרב המרובע אשר קבע את זהות המועמד לאליפות בריטניה. באירוע , שנערך ב-31 באוגוסט, וולפגנג ומארק קופי כשלו בניסיונם לזכות באליפות הזוגות של NXT UK לאחר שהפסידו למארק אנדרוז ופלאש מורגן וובסטר בקרב זוגות משולש אשר כלל בנוסף את ג'יימס דרייק וזאק גיבסון. ב-17 באוקטובר, וולפגנג ומארק קופי ניצחו את פלאש מורגן וובסטר ומארק אנדרוז וזכו באליפות הזוגות של NXT UK. ב-12 בדצמבר, קרב אליפות הזוגות של NXT UK בין אלופי הזוגות, וולפגנג ומארק קופי לבין אימפריום (פביאן אייכנר ומרסל ברטל) הסתיים ללא הכרעה לאחר שמארק אנדרוז, פלאש מורגן וובסטר ו-Grizzled Young Veterans (זאק גיבסון וג'יימס דרייק) הפריעו. לאחר מכן, הג'נרל מנג'ר של התוכנית, ג'וני סיינט ועוזרו, סיד סקאלה, הכריזו ש-Gallus יגנו על אליפות הזוגות של NXT UK נגד מארק אנדרוז ופלאש מורגן וובסטר, Grizzled Young Veterans ואימפריום בקרב סולם מרובע באירוע בבלקפול. ב-8 בינואר 2020 בתוכנית NXT, וולפגנג ומארק קופי הודחו מטורניר הזוגות לזכר דאסטי רודס על ידי The Undisputed Era (בובי פיש וקייל אוריילי) כבר בסיבוב הראשון. ארבעה ימים לאחר מכן באירוע , וולפגנג ומארק קופי הגנו בהצלחה על אליפות הזוגות נגד אימפריום, Grizzled Young Veterans, ומארק אנדרוז ופלאש מורגן וובסטר בקרב סולם מרובע. ב-13 בפברואר, וולפגנג ומארק קופי ניצחו את דני בורץ' ואוני לורקאן בקרב שאינו היה על חגורות האליפות. ב-19 במרץ, Gallus ניצחו את דייב מסטיף, פלאש מורגן וובסטר וטרנט סבן. ב-17 בדצמבר, וולפגנג ומארק קופי הגנו בהצלחה על חגורות האליפות נגד פריימט וויילד בור. ב-25 בפברואר 2021, Gallus הפסידו את חגורות האליפות לפריטי דדלי (לואיס האולי וסם סטוקר) לאחר תקופת כהונה של 497 ימים. ב-29 באפריל, קבוצת Gallus ניצחה את קבוצת Symbiosis (אדי דניס, פריימט וטייסון טי בון). ב-20 במאי, וולפגנג נחל הפסד לרמפייג' בראון. ב-17 ביוני, וולפגנג גבר על סם גראדוול. ב-12 באוגוסט בפרק של התוכנית "NXT UK", וולפגנג גבר על פלאש מורגן וובסטר. וולפגנג הגיע עד לקרב הגמר של טורניר אשר קבע את הטוען לכתר לאליפות גביע המורשת של NXT UK שיתמודד מול טיילר בייט. בקרב גמר זה הוא נחל הפסד לנועם דר בתוצאה 2–1. ב-17 בפברואר 2022, וולפגנג הפסיד לג'ורדן דבלין. וולפגנג הפסיד פעם נוספת, הפעם לרודריק סטרונג ב-17 במרץ. ב-7 באפריל, וולפגנג ספג הפסד לצ'ארלי דמפסי.
לואיז מארי אדלייד דה בורבון, דוכסית אורליאן
לואיז מארי אדלייד דה בורבון, דוכסית אורליאן (בצרפתית: Louise Marie Adélaïde de Bourbon-Penthièvre; 13 במרץ 1753 - 23 ביוני 1821), הייתה אמו של לואי פיליפ, מלך הצרפתים, ואשתו של לואי פיליפ השני, דוכס אורליאן אשר הוצא להורג במהלך המהפכה הצרפתית.
ביוגרפיה.
לואי פיליפ נולד ב-13 במרץ 1753 במלון טולוז, פריז, ללואי ז'אן מארי דה בורבון, דוכס פנתייבר ולמריה תרזה פליסיטס ד'אסטה, בתם של פרנצ'סקו השלישי ד'אסטה, דוכס מודנה ושארלוט אגליי ד'אורליאן. בשנת 1768 מת אחיה לואי אלכסנדר, נסיך למבל, ובעבקות כך הפכה לואיז מארי אדלייד ליורשת של אביה, שהיה אחד האנשים העשירים ביותר בצרפת.
ב-6 ביוני 1769 התחתנה לואיז מארי אדלייד עם לואי פיליפ ז'וזף, דוכס שארטר בקפלה של ארמון ורסאי. לואיז מארי אדלייד הביאה עמה נדוניה של 6 מיליון ליגרים, והכנסה שנתית של 240,000 ליברות (מאוחר יותר היא גדלה ל-400,000 ליברות), כמו גם קרקעות, תארים, מגורים ורהיטים.
בחודשים הראשונים לנישואיהם חיו בני הזוג ביחד, אך עד מהרה חזר לואי פיליפ לחיי הליברטיניזם שנהג בהם לפני נישואיו. הוא היה רודף נשים ידוע, כמו כמה מאבותיו, כגון לואי הארבעה עשר ופיליפ השני, דוכס אורליאן, והיו לו כמה ילדים לא חוקיים.
במהלך הקיץ של 1772, הדוכס החל את הקשר הסודי שלו עם אחת מבנות הלוויה של אשתו, סטפני פליציט, רוזנת דה ז'אנליס, אחייניתה של מאדאם דה מונטסון, אשתו המורגנטית של אביו של לואי פיליפ. בתחילה הקשר ביניהם היה מלא התלהבות, אולם הקשר התקרר בתוך כמה חודשים, ובאביב 1773 דווח על ניתוק הקשר ביניהם. לאחר שהפרשה הרומנטית ביניהם הסתיימה, מאדאם דה-ז'אנליס נותרה בשירותה של אשתו מארי-אדלייד בפאלה-רויאל, ונותרה ידידה נאמנת לדוכס ולדוכסית. שניהם העריכו את האינטליגנציה שלה, ובשנת 1779 היא הפכה לאומנת הבנות התאומות של בני הזוג.
במהלך המהפכה הצרפתית תמך לואי פיליפ ביעקובינים, בעוד לואיז מארי אדלייד התנגדה לדעותיו, ובשל כך נפרדו השניים, והיא עברה להתגורר עם אביה. באפריל 1793 ערק בנה של לואיז מארי אדלייד - לואי פיליפ, דוכס שארטר יחד עם גנרל דומוריז לצבא האוסטרי, ובעקבות כך נעצר בעלה לואי פיליפ יחד עם שאר בני משפחתו שהיו בצרפת. בשל מצבה הבריאותי לא נכלאה לואיז מארי אדלייד, והיא הוחזקה במעצר בית בטירת אביה שמת חודש קודם לכן. ב-2 בנובמבר 1793 נערך משפטו של לואי פיליפ שבו הוא הואשם בבגידה, ולאחר שנמצא אשם, הוא הוצא להורג ב-6 בנובמבר.
בשנת 1796 שוחררו לואיז מארי אדלייד ושני בניה והם התגוררו בפריז, אולם בשנת 1797 היא גורשה לספרד יחד עם גיסתה בתילד ד'אורליאן בשנת 1814 חזרה לואיז מארי אדלייד לצרפת במהלך הרסטורציה, וב-23 ביוני 1821 היא מתה בטירתה באיברי-סיר-סן כתוצאה מסרטן השד.
בשנת 1830 הודח שארל העשירי, מלך צרפת במהלך מהפכת יולי, ובנה לואי פיליפ הוכתר כלואי פיליפ, מלך הצרפתים.
משפחתה.
ב-6 ביוני 1769 התחתנה לואיז מארי אדלייד עם לואי פיליפ השני, דוכס אורליאן, ממנו נולדו לה 6 ילדים:
מישל ינקו